Toto je článok o obci v okrese Martin. O obci v okrese Partizánske pozri *Žabokreky nad Nitrou.*
Súradnice: 49°01′28″S 18°55′28″V﻿ / ﻿49,02457°S 18,9244125°V﻿ / 49.02457; 18.9244125

**Žabokreky** sú obec na Slovensku v okrese Martin.

Polohopis
---------

Obec sa nachádza v centrálnej časti Turca, približne 4 km južne od Martina. Urbanisticky nadväzuje na Košťany nad Turcom, cez ktoré má aj cestné spojenie na cestu I/65. Cesta III. triedy sa za Žabokrekmi rozdvojuje a umožňuje dopravu do Belej (odtiaľ aj do rekreačného strediska v Jasenskej doline) a Necpál. 

Žabokreky ležia v rovinatom území Turčianskej kotliny a len v severnej časti chotára sa terén mierne vlní a naberá pahorkatinný ráz. Z juhovýchodu a juhu obec obteká Beliansky potok, na severnom okraji centra pramení menší Žabokrecký potok.

Dejiny
------

Prvá písomná zmienka o osade s názvom Villa Zabokrek pochádza z roku 1282, no lokalita bola osídlená už v období Veľkomoravskej ríše. Potvrdili to nálezy kostola z 9. až 10. storočia v dnešnej osade Kostolište, asi 1,5 km južne od centra obce. O niečo staršie nálezy slovanských bojovníkov boli nájdené v lokalite Mohylka, kde sa zachovali sekeromlaty, dvojsečné meče a ostrohy. Zmienok o obci z konca 13. storočia sa zachovalo niekoľko a vypovedajú o jej význame, nakoľko tadeto viedla významná cesta. S ňou súvisela aj stanica poštovej služby Mateja Taxisa, ktorú sprevádzkovali v rokoch 1552 – 53 medzi Bratislavou a Košicami. Dejiny Žabokriek boli úzko späté s neďalekými Necpalmi, kde sídlil rod Necpálskych, neskôr Juštovcov, ktorí až do roku 1848 vlastnili okolité obce. Samospráva aj po zrušení poddanstva sídlila v susednej obci, čo sa zmenilo až v roku 1950, kedy bol zriadený úrad národného výboru s matrikou aj v Žabokrekoch.

Obyvatelia sa živili poľnohospodárstvom, prácou v lese a chovom hospodárskych zvierat, no obec bola známa aj remeslami a najmä bylinkármi a olejkármi, ktorí svoje produkty predávali až v Poľsku, na Ukrajine a v Rusku. Zložité pomery počas 1. svetovej vojny a v medzivojnovom období donútili mnohých ľudí vycestovať za prácou do Ameriky a Kanady. Časť obyvateľov sa v medzivojnovom období zamestnala v martinských fabrikách, prácu poskytovali aj menšie prevádzky priamo v obci - mlyn, píla, valcovňa súkna, čistička a triedička ovčej vlny. Z remesiel boli zastúpení mlynári, mäsiari, kováči, krajčírky a na čas aj sládkovia. Počas 2. svetovej vojny bolo 32 obyvateľov odvlečených do koncentračných táborov a 11 v bojoch zahynulo.

V novodobých dejinách sa život v obci výrazne zmenil k lepšiemu, čo dokazuje nárast výstavby rodinných domov a objektov občianskej vybavenosti. V Žabokrekoch vybudovali požiarnu zbrojnicu, kultúrny dom, základnú školu, materskú školu, rekreačno-športový areál, dom smútku, upravený a oplotený bol miestny cintorín a upravené boli verejné priestranstvá. Vybudované tiež boli všetky inžinierske siete, miestny rozhlas, telefón a do obce začali po upravených cestách premávať pravidelné autobusové spoje. Po spoločenských zmenách sa začal rozvíjať súkromný sektor a činnosť obnovilo aj miestne urbárske spoločenstvo a združenie vlastníkov pôdy. Dlhodobo sa organizujú kultúrno-spoločenské a športové podujatia (v obci žije a pôsobí Jaroslav Katriňák), tradície a kultúru napomáha šíriť aj ochotnícke divadlo. Obec poriada turistický výstup "Chodníkom Jána Vaňu" a od roku 2003 spolupracuje so slovenskými a českými obcami, ktorých názov sa začína na „ŽAB".

Kultúra a zaujímavosti
----------------------

* MAS Turiec
* OZ Mandolina
* Žabokrecké ochotnícke divadlo
* Miestny odbor Matice slovenskej

Občianska vybavenosť
--------------------

* Evanjelická modlitebňa
* Obecná knižnica
* Pošta
* Zubná ambulancia
* Praktický lekár
* Veterinár
* Potraviny

Šport
-----

* Futbalový klub Slovan Žabokreky
* Turistický klub

Osobnosti obce
--------------

### Rodáci

* Michal Kromholc, SJ (\* 1672 – † 1739), rímskokatolícky kňaz, spoločnosť Ježišova SJ

### Pôsobili tu

* Juraj Langsfeld (\* 1825 – † 1849), národovec, učiteľ a dobrovoľnícky dôstojník v Slovenskom povstaní (1848)
* Jaroslav Katriňák (\* 1966), majster sveta v kategórii enduro
* Milan Bartoš, bývalý reprezentant v chôdzi
* Peter Štefanides, reprezentant v tlaku na lavičke telesne postihnutých

Galéria
-------

* Ľudová architektúra v obciĽudová architektúra v obci
* 
* 
* 
* Pamätná tabuľa Juraja LangsfeldaPamätná tabuľa Juraja Langsfelda

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Žabokreky**

Externé odkazy
--------------

* Oficiálny web

Zdroj
-----

* Oficiálne stránky obce

| * z
* d
* u
Obce okresu Martin (3 + 40) |
| --- |
| Mestá | 
* Martin
* Turany
* Vrútky

 |
| Ostatné obce | 
* Belá-Dulice
* Benice
* Blatnica
* Bystrička
* Ďanová
* Diaková
* Dolný Kalník
* Dražkovce
* Folkušová
* Horný Kalník
* Karlová
* Kláštor pod Znievom
* Košťany nad Turcom
* Krpeľany
* Laskár
* Ležiachov
* Lipovec
* Necpaly
* Nolčovo
* Podhradie
* Príbovce
* Rakovo
* Ratkovo
* Sklabiňa
* Sklabinský Podzámok
* Slovany
* Socovce
* Sučany
* Šútovo
* Trebostovo
* Trnovo
* Turčianska Štiavnička
* Turčianske Jaseno
* Turčianske Kľačany
* Turčiansky Ďur
* Turčiansky Peter
* Valča
* Vrícko
* Záborie
* Žabokreky

 |

Autoritné údaje: * LCCN: no2014083736
* SNK: 86665
* VIAF: 301732707
* WorldCat: lccn-no2014083736